ועדת הכלכלה, כנסת 20, פרוטוקול מספר 783, 2018-06-18 09:30

איתן כבל: בוקר טוב, אני מתכבד לפתוח את הישיבה.

איתן כבל: גברתי מנהלת הוועדה, יועצות משפטיות, דובר, רשמת, אורחים נכבדים.

איתן כבל: כמדי יום אנו מתחילים בהקראת שיר, ברשותכם.

איתן כבל: היום יום שני, ה' בתמוז, 18 ביוני.

איתן כבל: בשבת נקרא את פרשת חוקת.

איתן כבל: היום נקרא את שירו של יחזקאל רחמים – "אל עצמי".

איתן כבל: רחמים הוא משורר, סופר ועורך ישראלי, יליד 1971, מתגורר ביפו.

איתן כבל: בוגר הפנימייה ובית הספר התיכון ע"ש בויאר שבירושלים.

איתן כבל: לקראת סיום לימודי בתיכון נהרג אביו, וכבן בכור במשפחה ברוכת ילדים, נשא בעול המשפחה.

איתן כבל: מות אביו ותקופות עבודתו כפועל בניין חרתו רישומים עמוקים בתודעתו ובכתיבתו.

איתן כבל: רחמים הוא חתן פרס ראש הממשלה לסופרים עבריים לשנת תשע"ג 2012, ופרס שרת התרבות למשוררים 2016.

איתן כבל: אל עצמי.

איתן כבל: "לֵךְ־לְךָ אֶל עַצְמְךָ, אֶל כָּל אֶרֶץ שֶׁתִּבְחַר, וְהִתְפַּשֵּׁט מֵאֲנָשִׁים וּמְקוֹמוֹת.

איתן כבל: וְהִתְקַלֵּף מֵעוֹר יָשָׁן שֶׁהִתְקַשָּׁה, וּשְׂרֹף בִּמְדוּרָה לְהִפָּרַע מִזַּעֲמֵי רָעָב וּפַחַד.

איתן כבל: לֵךְ־לְךָ אֶל עַצְמְךָ, אֶל כָּל אֶרֶץ שֶׁתִּבְחַר, וּרְחַץ אֶת הַטֻּמְאָה שֶׁאָחֲזָה בָּעֲצָמוֹת.

איתן כבל: הָסֵר וּקְלֹף כָּל מַה שֶּׁנֶּאֱסַף בְּךָ — וְלֹא מִמְּךָ.

איתן כבל: לֵךְ־לְךָ אֶל עַצְמְךָ, אֶל כָּל אֶרֶץ שֶׁתִּבְחַר, קַבֵּץ כְּפִיסִים וּרְסִיסִים מִבֵּין תִּלֵּי הַהֲרִיסוֹת.

איתן כבל: "וְטַפֵּס עַל צֶלַע הַר, בְּכָל אֶרֶץ שֶׁתִּבְחַר, וְהִתְכַּנֵּס בַּשֶּׁקֶט הַסָּמִיךְ כְּמוֹ מוּמְיָה חַיָּה.

איתן כבל: יוֹם אֶחָד תִּשְׁמַע בְּעִיטוֹת רָפוֹת מִתּוֹכְךָ.

איתן כבל: פְּסִיגֵי־חַיִּים עוֹד יִתְעַקְּשׁוּ לִנְבֹּט מִזֶּרַע שֶׁקָּפָא בְּךָ מִתַּחַת לַקְּלִפּוֹת".

איתן כבל: יחזקאל רחמים.

איתן כבל: שיר חזק, שיש בו מסר מאוד אישי, כנראה, חזק.

איתן כבל: ברשותכם, אני רוצה להעלות עוד נקודה - מדד תאונות הדרכים.

איתן כבל: ברשותכם, יש ירידה יפה לעת הזו, ואני מקווה, בעזרת השם, שזה לא ישתנה לרעה, כפי שקרה בשנה שעברה.

איתן כבל: גם בשנה שעברה במחצית הראשונה היתה ירידה, אפילו ירידה משמעותית, ולצערנו במחצית השנייה של השנה הקודמת המספרים שוב עלו והתאזנו.

איתן כבל: נכון להיום 136 הרוגים בתאונות דרכים לעומת 168 בתקופה המקבילה אשתקד.

איתן כבל: אני מאוד מקווה ומתפלל בשמכם, שהמגמה הזאת תלך ותתחזק לטובה.

איתן כבל: אין ספק שיש לזה משמעויות גדולות שנובעות גם מעבודה של משרד התחבורה – כשצריך לומר את המילה הטובה, אומרים אותה, גם הרלב"ד, ובראש ובראשונה משטרת ישראל, אגף התנועה, שאין ספק שמאז כניסתו של דורון ידיד לתפקידו, ניכר שינוי.

איתן כבל: ככל שהזמן חולף, אנחנו רואים זאת בצורה הרבה יותר בולטת בשטח.

איתן כבל: אני מניח, שיש לזה גם ביטוי בירידה בקטל בדרכים.

איתן כבל: ברשותכם, אנחנו עושים את המעבר החד, ומתחילים את הדיון בהצעת חוק הגנת הצרכן (תיקון מס' 57) (הרחבת הוראות לעניין ביקור נותן שירות במענו של צרכן), התשע"ח-2018.

איתן כבל: זאת הצעת החוק שאני מוביל אותה.

איתן כבל: יש פה רשימה ארוכה של חברי כנסת.

איתן כבל: זו הכנה לקריאה שנייה ושלישית.

איתן כבל: אני רוצה להזכיר – כבר קיימנו אין ספור דיונים בעניין הזה, ולא לחינם השקענו המון דיונים – כיוון שגם, אני מודה, פתחנו בעזרתה האדיבה של היועצת המשפטית של הוועדה אתי בנדלר, עניינים ונושאים נוספים חשובים, וגם כי רצינו לדייק עד כמה שניתן בחקיקת החוק הזה, ולו רק כדי שלא נמצא עצמנו – להזכירכם, החוק הזה – הנקודה כאן היא שמאוד חשוב לנו – אני רוצה להזכיר, לפני שאני מעביר את רשות הדיבור ליועצת המשפטית, כדי שנמשיך במקום בו אחזנו – הצעת החוק הזו בעצם לא היתה אמורה לעלות לסדר-היום, אם מי שהיה אמור לעשות את עבודתו, לא היה מתחכם עם החוק.

איתן כבל: להזכירכם, בסופו של עניין החקיקה המוקדמת קבעה שעת, מתי ואיך, והיה מי שמצא את ההזדמנות, כמובן, כמו תמיד, להגיד - ומכאן התחיל החוק, שבהתקנה ובהסרה של טובין, אחרי הקנייה, החוק לא כולל את העניין הזה.

איתן כבל: מי שהיתה לו בעיה בהבנת הנקרא או הנשמע, סידרנו.

איתן כבל: זה תמיד ככה.

איתן כבל: זה כמו בחוק החזר כספי.

איתן כבל: מה היה עם השוברים – החברות, כל פעם שהגעת עם שובר, קנית עוד.

איתן כבל: אותו דבר כאן.

איתן כבל: כל פעם שלא עומדים בחוק ומגיעים לכאן, דברים נפתחים.

איתן כבל: אין לכם אלא להלין על עצמכם.

איתן כבל: אתי, בבקשה.

איתן כבל: רק אחדד את זה עוד יותר – לשים את זה ממש – בעיית הבעיות שאנחנו עומדים בפניה נוגעת – כבר התגברנו – אתם תתייחסו, מרשות ההון, לעניין, סביב העניין שנוגע למובילים.

איתן כבל: אני מבין שהוא נעדר היום – הוא בטח על הנת"צ.

לאה ורון: נמסר שיש מוזמנים רבים לכנסת, שמוזמנים בשער בגלל בעיות עם הכניסה של המוזמנים בשער הכנסת.

איתן כבל: לגופו של עניין, הנקודה המרכזית מבחינתנו, זה למצוא את נקודת האיזון בעניין הזה ואולי עוד נקודה אחת, ושלום עליך נפשי.

איתן כבל: אתי, בבקשה.

אתי בנדלר: אדוני, בנוסף למה שאמרת, אזכיר פרוצדורלית - היתה ישיבה אחת עד כה בהכנת הצעת החוק לקריאה השנייה והשלישית, שהתקיימה ב-14 במאי 2018.

אתי בנדלר: בישיבה הזו לא התחלנו את קריאת הצעת החוק, אלא נשמעו הערות כלליות מטעם כל הגופים שהצעת החוק מתייחסת אליהם, או דובר על כך שאולי היא תתייחס אליהם.

אתי בנדלר: ביקשת מרשות שוק הביטוח ההון, הביטוח והחיסכון להעביר אלינו חומרים כדי שנבחן אם יש אכן מקום או אין מקום לכלול אותם בהצעת החוק.

איתן כבל: לעניין השרשור של נותני השירות.

אתי בנדלר: בדיוק – של נותני שירותים מטעם חברת הביטוח או בהתאם לפוליסת ביטוח חובה.

אתי בנדלר: החומרים הועברו אליי.

אתי בנדלר: אני מציעה, שאחרי שנתקדם ונתייחס לשאלות הפתוחות, נתייחס גם לזה.

איתן כבל: נהדר.

איתן כבל: אתה רוצה לומר עוד משהו בכל זאת, אחרי הפעם הקודמת?

איתן כבל: בבקשה.

שלומי לויה: עו"ד שלומי לויה, איגוד לשכות המסחר.

שלומי לויה: רציתי לחדד נקודות, כי דיברנו על זה, ויכול להיות שזה לא מספיק מובהר.

שלומי לויה: כשאנחנו מבדברים על הובלות, למעשה מדובר גם במשלוחים.

שלומי לויה: דיברנו בפעם הקודמת גם על מזון מהיר.

שלומי לויה: עקרונית – לא שזו הנקודה המרכזית – אם אנחנו מכניסים לתוכו גם את המזון המהיר- -

איתן כבל: נאמר זאת ככה - אין הכוונה להזמנה של פיצה.

איתן כבל: כשיצאנו לדרך, זו לא היתה כוונת המחוקק.

אתי בנדלר: אמרנו שנבחן את זה, ויש להבין מה הבעיה להגיע בזמן עם מזון קפוא או מזון בכלל, שאדרבא ואדרבא – זמן ההמתנה צריך להיות קצר יותר, להבנתי.

שלומי לויה: רק אמרתי – כי בהתחלה לא היה ברור מה נכנס ומה לא נכנס.

שלומי לויה: מבחינתנו, בהקשר הזה אנו מבקשים להחריג מהתחולה את רשתות השיווק, גם משלוחים מהסופר, משני טעמים.

שלומי לויה: קודם כל- -

איתן כבל: חברת חשמל לא יכולה להיות כלולה בתהליך הזה.

איתן כבל: ..

שלומי לויה: ברור.

שלומי לויה: בניגוד לטכנאי, היום אתה יכול לקבל את המוצר מחוץ לדלת.

איתן כבל: דיברתי לסמנכ"ל רגולציה שנכנס...

שלומי לויה: הבנתי.

שלומי לויה: אנחנו מבקשים להחריג את רשתות השיווק מתחולת החוק – קודם כל, כי משלוח מהסופר זה לא אותו דבר כמו טכנאי.

שלומי לויה: היום יש לך אפשרות קיימת מעשית, להשאיר את המוצר מחוץ לדלת.

איתן כבל: אין לי בעיה.

איתן כבל: זה גם קורה אצלי.

איתן כבל: כשאני מזמין מרשתות השיווק, ואנחנו עושים את זה, אין לי בעיה.

איתן כבל: אם אומר – זה קורה אצלנו חדשות לבקרים, אומר הצרכן – אם לא תהיה – אומר:

איתן כבל: אני לא יכול – אני יכול לשים את זה מחוץ לבית.

איתן כבל: כל העניין הוא לא מה שבהסכמה בין הלקוח.

אתי בנדלר: אני רוצה לקרוא את המשפט הראשון בסעיף הקטן הראשון שמוצע לחוקק: נדרש ביקור של טכנאי או נציג אחר מטעמו של העוסק במענו של צרכן.

אתי בנדלר: אם לא נדרש ביקור במען, אין פה בעיה.

שלומי לויה: אם הוא מבקש שיבוא אליו לתוך הבית, להשאיר את זה בבית - מה אז?

איתן כבל: אם בשיח – וזה קורה – הוא אומר לו: אם המזמינים אינם בביתם, ניתן להניח את זה מחוץ לכניסה.

איתן כבל: אם זה מוסכם, זה לא נדרש במען.

שלומי לויה: אבל מעבר לכך, אנחנו חושבים שהיום בשוק הזה של רשתות השיווק יש תחרות כל כך גדולה- -

איתן כבל: זה לא קשור לתחרות.

איתן כבל: תחרות היא לא כמה זמן אני יושב בבית להמתין.

איתן כבל: כשאני קובע אתך, קבעתי אתך.

איתן כבל: עזוב.

איתן כבל: אין כאן תחרות.

איתן כבל: תחשוב על זה שקבעתי שאגיע אליך לפגישה, ואתה שינית את הלו"ז שלך, ובדרך כלל אירועים כאלה – עד שאתה מתאם - בדיוק יש לי סיפור אישי דומה, טכני.

איתן כבל: ברגע שאני בבית, מחכה, שיניתי את הלו"ז שלי, לפעמים קורה שאתה לא לוקח את הילדים לגן או לבית הספר.

איתן כבל: משנה את כל התוכניות.

איתן כבל: לפעמים זה ממש סיפור לא קטן.

איתן כבל: כל מה שאני מבקש, מה שסיכמתי אתך – תעמוד בו.

איתן כבל: לא ביקשתי כלום.

איתן כבל: מה, ביקשתי שתשלם לי?

איתן כבל: שתרקוד לי לפני שאתה מתחיל לעשות את העבודה בבית?

איתן כבל: בסך הכול מה שסיכמנו – תעמוד בו.

שלומי לויה: זה ברור לגמרי.

איתן כבל: זה כל כך לא ברור שאתה אומר שיש כאלה שסיכום אתם מראש, לא נחשב.

איתן כבל: אתה אומר לי: תחריג את רשתות השיווק כי אצלם ממילא מילה לא מילה.

שלומי לויה: לא, כי נכון להיום הדברים עובדים טוב.

איתן כבל: על מה אתה מדבר אתי, עו"ד לויה?

איתן כבל: תתקשר אליי.

איתן כבל: עניתי לך.

איתן כבל: אני אחת מהרשתות.

איתן כבל: כמובן, אף פעם אין להם – תמיד יהיה משהו אחר, אבל לא הזמנתי את זה, אבל לא חשוב.

איתן כבל: .. זה דיונים אחרים.

איתן כבל: חמאה – דומה לחמאה... לא משנה.

איתן כבל: כל אחד מאתנו חווה את החוויה הזאת.

איתן כבל: אם מישהו פה סביב השולחן הזה או מי מהצופים שצופה בנו, שיגיד לי שאם סיכמתי עם אחת מהרשתות, חברת מזון – לה מותר לא להגיע בזמן.

שלומי לויה: זה גם לא רק לא להגיע בזמן; כשאתה מחיל עליי את חוק הטכנאי, אתה מדבר אתי על שעה מדויקת.

שלומי לויה: נכון להיום מה שעובד בפועל זה טווח שעות.

איתן כבל: זו הטעות שלך.

איתן כבל: כשהוא מתקשר, הוא לא אומר לך אני אגיע ב-9:22.

איתן כבל: יש לו טווח שעה.

אתי בנדלר: מתאמים שעה, ומותר לו להגיע בשעתיים שתחילתן באותה שעה, וכדי לשלם פיצויים מוסכמים יש לו עוד שעה.

איתן כבל: זה חצי יום כמעט.

איתן כבל: על מה אתה מדבר אתי?

אתי בנדלר: בפועל החובה לשלם פיצויים מוסכמים – ארבע שעות.

שלומי לויה: ברור.

איתן כבל: אם השארת אותי בבית, וארבע שעות לא הגעת – בחייך.

איתן כבל: תחשוב על זה.

איתן כבל: קבעת אתי, סיכמת אתי.

איתן כבל: ארבע שעות.

איתן כבל: לא תגיד – איחרת ברבע שעה, עשרים דקות.

איתן כבל: זה מנעד מטורף.

איתן כבל: תחשוב על זה.

שלומי לויה: אדוני, ארבע שעות זה הפיצוי המוסכם.

שלומי לויה: אם אני מאחר מעבר לשעתיים, עדיין יש לי עילת תביעה חוזית.

שלומי לויה: כאן אני אמור להראות נזק.

שלומי לויה: אתה משנה את המצב המשפטי בצורה ברורה.

שלומי לויה: גם אחרי שעתיים אפשר לתבוע – לא אחרי ארבע שעות.

אתי בנדלר: נכון.

איתן כבל: בתי המשפט לא יושבים שם – עם כל הכבוד, הנחת העבודה שלי, שרוב השופטים, במה מדובר – אם לגוף מסוים יוצא שם, בסוף בעיקר ברשתות שיווק, שהם לעולם לא מגיעים בזמן- -

שלומי לויה: זו הכללה.

שלומי לויה: עוד נקודה.

שלומי לויה: משפט אחרון.

שלומי לויה: מה לגבי מכולות?

שלומי לויה: הן לא עובדות בשעות שבהן החוק מחייב ביקורים.

שלומי לויה: מה עושים אז?

איתן כבל: אני לא מקבל את זה.

איתן כבל: זה לא קשור למכולת.

איתן כבל: אם אני עושה אתך הסכם, מתי אני מגיע אליך – תעמוד בזמן.

איתן כבל: לא משנה אם קוראים לך מכולת, אם קוראים לך קיוסק, יעקב או לויה.

איתן כבל: בסוף אנחנו מדברים על דבר אחד פשוט.

איתן כבל: אני התקשרתי למכולת שלי, ובדרך שם זה קל וחומר כי מכירים ברמה האישית.

איתן כבל: בודדים - מכולת שעושה משלוח - היא כבר בדרך להיות סופר.

איתן כבל: אבל עזוב את זה.

איתן כבל: הכוונה שלי, שאני מדבר אתך על עיקרון, שסיכמתי אתך – מה זה משנה מה הגודל שלך?

איתן כבל: אתה מוכר סברס ברחוב, ואתה אומר לו: אחי, חכה לי, עוד שעה אני מגיע אליך.

איתן כבל: מה הקשר?

איתן כבל: תיאמתי אתך.

שלומי לויה: אני לא מדבר על הסיכום אלא על העובדה שמכולת עובדת עד השעה 18:00.

שלומי לויה: החוק מחייב זמנים אחרים למשלוח.

שלומי לויה: אתה מכניס אותנו לעולם של תובענות ייצוגיות.

שלומי לויה: צריך לזכור את זה.

איתן כבל: ברצינות, אתה רוצה להוציא אותי טמבל?

שלומי לויה: אדוני, תשאל את היועצת המשפטית, אם אני טועה בניתוח המשפטי שלי.

שלומי לויה: אם החוק מחייב אותי להגיע עד שעה 19:00, ואני לא עובד בשעות האלה, אם אני לא מפר את החוק.

דורון זינגר: דורון זינגר, מחברת מיניליין, יבואנית מוצרי חשמל.

דורון זינגר: אני רק רוצה להזכיר שבפעם הקודמת הגענו להבנה לפחות על שתי נקודות עיקריות: אחת, שתיתן לנו זמן היערכות מספיק כדי להיערך לנושא.

איתן כבל: נכון.

דורון זינגר: והדבר השני, שהעלינו בפניך שנפגשנו עם כל החברות שהם היו בתחום – נקרא להם, סטראט-אפים, שמחוברות לוויז, לכול, ואחד הדברים העיקריים כדי ליצור אופטימיזציה בסופו של דבר – שהם ביקשו שבשעת התיאום נוכל לומר ללקוח חלון זמן של ארבע שעות, ואנחנו אומרים שבאותו יום בערב, לפני שהלקוח מקבל את ההובלה, אנחנו נותנים לו את חלון הזמן של השעתיים.

דורון זינגר: הנושא הוא רק כדי שתהיה לך יכולת התכנון.

אתי בנדלר: ומתי תודיעו ללקוח?

אתי בנדלר: אמרת שתשקול על זה.

אתי בנדלר: זו היתה הצעה.

דורון זינגר: זמן היערכות – אמרת שאתה מבין.

דורון זינגר: לגבי מה שאמרת בהתחלה, כפי שאמרת, הדיון הזה קם, כי יש חברות שלא עשו את מה שצריך לעשות.

דורון זינגר: בסוף הדיון הזה – אני אומר לך - יגיע לאותו מקום, שאותו מוביל שיש לו לסחוב מקרר על הגב, שזה לדעתי, מלכתחילה לא היה הרעיון של המשורר, כי שם אנחנו מבינים שיש לנו כל כך הרבה דברים בדרך, שזה לא אותו ממיר של מאן דהוא, שלקחו את זה – ולכן הדיונים האלה.

דורון זינגר: בסוף זה יהיה לאותם מובילי רהיטים שיש להם להעלות סלונים הביתה או מובילי מוצרי חשמל.

דורון זינגר: שוב זה יגיע אלינו, אבל אנחנו אחרי.

איתן כבל: עסק ההובלות הוא לא קל.

איתן כבל: אני לא מזלזל באף אחד.

איתן כבל: אני גם לא מתנשא מעל אף אחד.

איתן כבל: כשאני מתקשר אליך, ואתה לא יכול – וקורה.

איתן כבל: אומר לי: אני לא יכול.

איתן כבל: יש כאלה שאומרים: אני יודע להיות באזור שלך רק פעם בשבוע.

איתן כבל: קורה.

איתן כבל: אתה צריך לחכות בסבב עוד שבוע, או הוא אומר לך: אתה רוצה – קח לך מוביל פרטי.

איתן כבל: אלה דברים שקורים חדשות לבקרים.

איתן כבל: כלומר אם אני בלחץ, אין לי ברירה, אני לוקח את המוביל הפרטי שלי, על כל המשתמע מכך.

איתן כבל: בסוף אדם צריך לעשות את החשבון שלו.

איתן כבל: אתם מבינים את זה כי גם אתם לקוחות - זמן של אזרח שווה כסף.

איתן כבל: יש כאלה שיש להם עסקים, והוא לא יכול ללכת.

איתן כבל: כל מה שאני אומר - אנא, כבדו.

איתן כבל: קורה, כל העניין הזה, שהוא גם סוג של חוצפה של אנשים שאתה קובע אתם, שלא שם עליך.

איתן כבל: הדבר הזה בא להרתיע גם כאלה שהוא יחשוב פעמיים.

איתן כבל: לי היה אירוע בשבוע שעבר, שאני בא לשלם מכיסי, ועשו לי טובה – מזל שהכול מצולם, והכול באותה תחנה.

איתן כבל: עשר דקות אני עומד.

איתן כבל: לא רוצים לשרת אותי – תודה רבה.

איתן כבל: היו איזה ששה, שבעה, שמונה, סתם ישבו ועישנו סיגריות.

איתן כבל: אבל זה טופל.

איתן כבל: גם צריך לוודא, אם יש חובה בכל תחנת דלק, אם אתה רוצה לבקש – אתה רוצה להתלונן בפני מישהו, שיהיה מישהו שאתה יכול להתקשר אליו.

איתן כבל: שפתאום אומרים: 144.

איתן כבל: זה הוסדר וטופל, אבל אותו דבר פה.

איתן כבל: כל זה, זה לא תמיד יהיה האחד.

איתן כבל: השאלה אם זה האחד, או זו תופעה שכל אחד מרשה אותה לעצמו.

דורון זינגר: רק שנזכור את שני הדברים שהיינו בגישה חיובית עליהם.

איתן כבל: יהודה, בבקשה.

יהודה כהן: אני יהודה, מנכ"ל התאחדות קבלני השיפוצים.

יהודה כהן: ההגדרה של החוק – חוק הגנת הצרכן, שבא להגן על הצרכן מאותו בעל מקצוע שבא לבצע.

יהודה כהן: לצערנו, בתחום שלנו – ויש תחומים נוספים – כל קבלן שיפוצים מעל 40,000 שקל, שבא לבצע עבודה, חייב להיות קבלן רשום, כלומר ברגע שאתה נכנס לבית ואתה לא קבלן רשום, אתה עבריין מלכתחילה.

איתן כבל: אני לא מציע לך לפתוח נושא – אתה שואל אותי, עם קיטבג או בלי.

איתן כבל: זה עולם תוכן אחר, בעייתי.

לאה ורון: ב-3 ביולי מתקיים דיון בהצעת החוק בנושא של קבלני השיפוצים.

איתן כבל: אז למה לך עכשיו לחבר אותו לתהליך כזה?

איתן כבל: אז לא יהיו שיפוצניקים, כי כולם יישבו בכלא.

איתן כבל: ..

יהודה כהן: לא, אתה בא להגן עליו.

איתן כבל: לא.

איתן כבל: עזוב את זה עכשיו.

איתן כבל: אני בא ממקום טוב, וזה עובר להטרלה.

איתן כבל: בבקשה.

אתי בנדלר: אתחיל בסעיף 1.

אתי בנדלר: תיקון סעיף 18א.

אתי בנדלר: בחוק הגנת הצרכן, התשמ"א–1981‏, בסעיף 18א – (1) בסעיף קטן (ג) – (א) במקום פסקה (1) יבוא: נדרש ביקור של טכנאי או נציג אחר מטעמו של העוסק במענו של צרכן, יתאם נותן השירות את המועד ואת שעת הביקור עם הצרכן; לעניין סעיף קטן זה וסעיפים קטנים (ד) עד (ו), נותן שירות הוא מי שמחויב לתת שירות – (א) לשם קיום חיובים בתקופת אחריות לפי סעיף קטן (א); (ב) בהתאם לחוזה למתן שירות שבו השירות מותנה בתקינות הטובין הנמצאים אצל הצרכן; (ג) לשם התקנה או הסרה של טובין שהעוסק מכר, השכיר או השאיל; (ד) לשם בדיקות תקופתיות במתקני גז ביתיים; (ה) לשם הובלה של טובין שהעוסק מכר; (ו) בהתאם לחוזה למתן שירות מתמשך לתיקון טובין תמורת תשלום.

אתי בנדלר: "; הערה – בישיבה הקודמת הציעה נציגת הרשות להגנת הצרכן והסחר ההוגן להבהיר, שפסקה (1) ברישא חלה גם לרבות בתקופת אחריות מורחבת.

אתי בנדלר: אני מציעה לעגן את זה בנוסח.

אתי בנדלר: אזכיר, שפסקאות המשנה (א) ו-(ב) הן הוראות שקיימות כבר היום, והחידוש הוא בפסקאות (ג), (ד), (ה), (ו).

אתי בנדלר: לגבי החלת ההוראה הזאת בתקופת האחריות המורחבת, אתה מחליט לאשר את זה?

איתן כבל: נכון.

איתן כבל: הערות לפסקה הזו?

איתן כבל: בבקשה.

מיכל פנחסי קריים: עו"ד מיכל פנחסי, אני מאמישראגז.

מיכל פנחסי קריים: בתיקון הזה יש סכנה בטיחותית לטכנאי הגז וללקוח, מהסיבה הפשוטה, שהוא מחייב את חברת הגז לבוא ולבצע בדיקה תקופתית למערכות של גז בשעות החשכה.

מיכל פנחסי קריים: זו בעיה בטיחותית מהמעלה הראשונה.

מיכל פנחסי קריים: יש הפניה – והפנתה היועצת המשפטית לתקנות שמסייגות את התחולה לגבי שעות החשכה, אבל התקנות הללו לא חלות על חברות הגז, כי הן מתייחסות לציוד שנמצא כולו מחוץ לביתו של הצרכן, אבל במערכות גז יש ציוד שנמצא גם בביתו.

מיכל פנחסי קריים: גם אם נפעל, כפי שהמליצה היועצת המשפטית, לתקן את התקנות הללו, הדבר הזה לוקח זמן.

מיכל פנחסי קריים: אז מחר בבוקר, כשייכנס התיקון הזה לתוקף, אנחנו מבקשים לציין באופן חד-משמעי, שיש פה סכנה בטיחותית מהמעלה הראשונה.

אתי בנדלר: אני מבקשת להבין, למה לא ניתן לפעול בשעות החשכה, כלומר עד 19:00 – בחורף זה שעות חשכה – במערכות שנמצאות בתוך מענו של הצרכן?

אתי בנדלר: יש שם תאורה.

איתן כבל: עשינו חקיקה על זה.

אתי בנדלר: היא אומרת שזה לא מספק.

מיכל פנחסי קריים: הבדיקה לא נעשית רק בתוך ביתו.

איתן כבל: אני זוכר היטב את הדיון הזה, ואני רוצה לקבוע כך: קודם כל, אם אתה מגיע למענו של הלקוח, ושעת החשכה ירדה – אחת מהשתיים: אם זה עניין בטיחותי, השעה כבר ממילא לא משנה.

איתן כבל: אם זה עניין שאתה צריך לבצע פעולה שלא תגרום נזק - ממילא תעשו את זה או תזמינו כל מי שצריך לתת את התיקון.

איתן כבל: לא תגידו – נכון, בטיחותי, השעה 19:00 הגיעה – נראה, אם לא יקרה כלום עד מחר.

איתן כבל: יתפוצץ – בסדר, החוק אומר עד 19:00.

איתן כבל: אנחנו קבענו את כל הכללים, וסידרנו את כל העניינים הבטיחותיים הנוגעים.

איתן כבל: אם אתה מזמין אותי, תעמוד בזמן.

איתן כבל: אתה יכול להגיע, ויקרו דברים כאלה, והגעת, ואתה אומר: יש פה עניין בעיעתי כי זה מצריך סולם – זה כבר בחוק אחר.

אתי בנדלר: הוועדה אישרה את תקנות הגנת הצרכן, סייג לתחולת סעיף 18א(ג1א) לחוק, התשע"ח-2017.

אתי בנדלר: שם נאמר כדלקמן: חובת ביקור טכנאי בשעות האמורות בסעיף 18א(ג1א), שהן שעות חשכה – לא תחול על טובין, שהשירות לגביהם ניתן כולו מחוץ לביתו של הצרכן למעט שלוש נקודות.

אתי בנדלר: הגברת מבקשת להפנות את תשומת הלב שיש שירות שניתן חלקו במענו של הצרכן, וחלקו מחוץ לביתו של הצרכן.

אתי בנדלר: לכן קיים חשש, שהתקנות לא נותנות מענה.

אתי בנדלר: ייתכן שההערה נכונה.

אתי בנדלר: אני מציעה שתעבירו אותה לרשות להגנת הצרכן והסחר ההוגן, שהשר ישקול תיקון התקנות האלה.

אתי בנדלר: זה לא נוגע לחוק.

מיכל פנחסי קריים: אבל מחר בבוקר התיקון הזה נכנס לתוקף.

איתן כבל: יקירה, אם אתה מגיע למקום שאתה יודע שיש עבודה בחוץ, אל תקבע ב-19:00 בערב.

מיכל פנחסי קריים: אבל החוק מאפשר.

איתן כבל: תודה רבה.

איתן כבל: עכשיו כל מי שצריך לעבוד מחוץ לבית, יסדר את זה ל-19:00.

איתן כבל: אני מקבל את הרעיון של היועצת המשפטית.

איתן כבל: בכל הנוגע להיערכות שלכם לעניין הזה, יחד עם המובילים, אתן לכם יותר זמן להיערך.

אתי בנדלר: כדי לאפשר זמן מספיק כדי לאפשר פנייה לרשות להגנת הצרכן ולשר כדי לשקול את התקנות.

אתי בנדלר: שיבדקו את הנושא.

הדר זיו: אם אפשר להבהיר עוד דבר אחד בעניין הזה - הדר זיו, יועצת משפטית, פזגז.

הדר זיו: אדוני נתן את הדוגמה שמגיעים בשעות הערב, ואנחנו לא מבצעים את הטיפול.

הדר זיו: קודם כל, חברות הגז, חלה עליהם חובה לתת מענה 365 ימים בשבוע, 24 שעות ביממה, לנושאי חירום.

איתן כבל: אמרתי את זה.

איתן כבל: אם זה בטיחותי, ממילא תידרשו לעשות את זה.

איתן כבל: אמרתי.

הדר זיו: העניין, שזה לא רק עניין בטיחותי.

הדר זיו: אדוני בנושא של שירות.

איתן כבל: סליחה.

איתן כבל: תסלחו לי.

איתן כבל: גם ככה גפ"מ אני שומע – צומחות לי שערות בניגוד לרצוני.

איתן כבל: ..

איתן כבל: די.

איתן כבל: לא.

איתן כבל: אנחנו מדברים – אם עדיין לא הבנתם, אפרופו עו"ד לויה קודם – כל מה שאני מבקש – חברים, אנא, קבעתי אתכם – תעמדו בזמן.

איתן כבל: לא ביקשתי שתחלקו כסף לדיירים.

איתן כבל: מה כל כך מסובך פה?

איתן כבל: הרי אתה מגיע למקום.

איתן כבל: אם זו בדיקה תקופתית, קח בחשבון, שבבדיקה תקופתית, שאינה התקנה או פעולה פשוטה, יכול ותידרש לבצע פעולות, אז תבצע את זה בשעות – אל תגיד לי: תדחה את זה ל-19:00 בערב.

הדר זיו: זה בדיוק מה שרציתי לומר.

הדר זיו: שאנחנו לא רוצים להגיע פעמיים לביתו של צרכן.

איתן כבל: גם אני לא רוצה שתגיעו, אז תכננו את העבודה שלכם.

איתן כבל: אני צריך שפעמיים תאחרי לי?

אתי בנדלר: הוועדה לא יכולה לבדוק את השאלה, האם באמת בדיקות תקופתיות ומתקני גז, יש צורך בביצוע- -

איתן כבל: שלא יקרה לכם מה שאתם מציעים לנו כל הזמן.

אתי בנדלר: לא נוכל לתקן את התקנות ההן אגב הדיון כאן.

אתי בנדלר: הציע לך היושב-ראש שהתחילה תהיה מאוחרת, והנושא ייבדק.

איתן כבל: תודה.

איתן כבל: בבקשה.

אריאל אמירי: אריאל אמירי, איגוד תעשיות הריהוט.

אריאל אמירי: מהות החוק ברורה וטובה, ואנחנו לא נגדה בכלל.

אריאל אמירי: מה שקורה, באיגוד הריהוט יש המון עסקים קטנים ובינוניים.

אריאל אמירי: כל נושא תיעוד מה שסוכם עם הלקוח, אם זה הקלטת שיחות וכו', זה כלים שלא נמצאים אצל היצרנים.

איתן כבל: אתה אומר שאם אין תיעוד, מותר לו?

אריאל אמירי: לא.

אריאל אמירי: אנחנו חשופים לכל מיני תביעות.

איתן כבל: בחייאת.

איתן כבל: עוד פעם אנחנו מייצרים את הליין של אזרחים שמתלוננים כי בא להם?

איתן כבל: יושב אדם, ויתלונן כי בא לו?

איתן כבל: בסוף-בסוף, אם יש סדרה של אחת מחברות אלה, ותובעים אותן באופן סדרתי, כנראה יש סיבה.

איתן כבל: אם זה מקרה פעם ב- בחייך.

איתן כבל: מספיק.

אתי בנדלר: אפשר לתעד את זה במסרון.

איתן כבל: ודאי.

אריאל אמירי: אני מדבר לגבי היערכות לתקנה.

איתן כבל: שום דבר.

איתן כבל: בבקשה.

אביגיל גוטליב: שני דברים קטנים.

אביגיל גוטליב: אביגיל גוטליב, איגוד לשכות המסחר.

אביגיל גוטליב: לגבי אחריות מורחבת – קח בחשבון – אחריות מורחבת היא הטבה שהחברות נותנות לצרכן.

איתן כבל: מה זה?

קריאה: האזרחים משלמים עליה.

אביגיל גוטליב: ודאי שמשלמים עליה, אבל יש לה תנאים אחרים.

אביגיל גוטליב: טוב.

אביגיל גוטליב: ועוד דבר אחד.

אביגיל גוטליב: זה שהגז עצבנו אותך- -

איתן כבל: ממש לא.

איתן כבל: ואגב, את הולכת אתם בקו.

איתן כבל: מה זה משנה, אם את מאיגוד לשכות המסחר או מאיגוד מגדלי פרחים?

איתן כבל: קבעתי אתך – תעמוד בזמן.

איתן כבל: אתם מקשיבים לעצמכם?

איתן כבל: שמילה תהיה מילה.

איתן כבל: על מה אנחנו מתווכחים?

אביגיל גוטליב: יש לי פה דוגמה.

איתן כבל: אני לא רוצה דוגמאות כי אני יכול לתת לך אלף דוגמאות.

אביגיל גוטליב: יש גוף צרכני, שמתחיל לחלק לצרכנים ניירות, כאילו החוק הזה נכנס כבר לתוקף, ואותו צרכן מגיע- - -

איתן כבל: אנחנו עוברים על החוק.

איתן כבל: יש לך תלונה – תגישי.

איתן כבל: מה את רוצה ממני?

איתן כבל: אביגיל, את הפתעת אותי לרעה הפעם.

איתן כבל: אני מבקש התייחסויות – את מטרילה אותי על עניין אחר?

איתן כבל: לא התכוננת טוב לחלק הזה.

אביגיל גוטליב: אני דווקא חולקת עליך.

איתן כבל: בבקשה.

איתן כבל: ואין לנו התייחסות ללוחות הזמנים של המובילים, הבקשה של הדחייה, אז אין בעיה.

אתי בנדלר: קודם כל, הסעיף הקטן הזה שהוקרא עכשיו ונעשה בו דיון, מתייחס לשאלה, על מי זה חל.

אתי בנדלר: הסעיף הקטן הבא מתייחס לשעות.

אתי בנדלר: אם כך, אדוני רוצה לאשר את סעיף קטן (א) שבהצעה, היינו החלפת פסקה (1) בסעיף 18א(ג)?

אתי בנדלר: בעד הסעיף – פה אחד

איתן כבל: מאושר.

אתי בנדלר: לרבות בתקופת האחריות.

אתי בנדלר: (ב) בפסקה (1א), במקום "ביקור טכנאי" יבוא "לעניין נותן שירות המנוי בפסקה (1)(א) עד (ד).

אתי בנדלר: אקרא את הנוסח שיהיה סעיף (1א) – לעניין נותן השירות, המנוי בפסקה (1)(א) עד (ד) – ביקור במענו של צרכן יהיה בין השעות 08:00 עד 19:00 בימי חול, ובין השעות 08:00 ו-13:00 בימי ששי וערבי חג, בהתאם לתיאום מראש, לפי הוראות פסקה (1).

אתי בנדלר: הוראות פסקה זו לא יחולו על מתן שירות לסוגי טובין או על סוגי עסקים שקבע השר, באישור ועדת הכלכלה של הכנסת.

אתי בנדלר: הערה אחת.

אתי בנדלר: החובה לתאם בשעות הנקובות באותו סעיף קטן שהקראתי עכשיו, חלה אך ורק על נותן שירות המנוי בפסקה (1)(א) עד (ד) – הפסקה שקראנו קודם.

אתי בנדלר: היינו היא לא חלה לשם הובלה של טובין שהעסק מכר ולא בהתאם לחוזה למתן שירות מתמשך לתיקון טובין תמורת תשלום.

אתי בנדלר: אלה כתוצאה מהערות, בעיקר של המובילים, שהתקבלו כבר בעת ההכנה לקריאה הראשונה.

קריאה: מה ההבדל בין מובילים למובילי רהיטים?

איתן כבל: מוביל זה מוביל.

אתי בנדלר: אם מדובר בהובלת טובין שהעוסק מכר, יש חובה לתאם, אבל אין חובה לתאם דווקא בשעות שמנויות באותו סעיף קטן.

אתי בנדלר: אין חובה לתאם.

אתי בנדלר: חובה לתאם ולעמוד בזמן – זה כן.

איתן כבל: זה לטובתכם.

איתן כבל: קיבלנו את זה.

אתי בנדלר: גם על מכולות, ודאי.

אתי בנדלר: החובה הזו לא חלה גם על מכולות, לתאם עד השעה 19:00.

איתן כבל: הלכנו לקראתכם בעניין הזה.

איתן כבל: בבקשה.

לימור בן יצחק: לימור בן-יצחק, רשות החשמל.

לימור בן יצחק: רק לוודא שאנחנו מוחרגים.

איתן כבל: אמרנו שאתם רוצים להיות מוחרגים.

איתן כבל: זה בסדר.

איתן כבל: תמיד אמרתי – רק אמרתם רשות החשמל – זה אותן שאלות.

איתן כבל: גם תקבלו כנראה בסוף את אותן תשובות.

איתן כבל: בבקשה.

גיל ברגפרוינד: גיל ברגפרוינד, כלכלן המועצה הישראלית לצרכנות.

גיל ברגפרוינד: אני רוצה הבהרה לגבי המובילים.

גיל ברגפרוינד: אני רוצה להבין, האם אנחנו חושבים שכשאני מזמין שירות, אני לא אמור לקבל את המוצר בשעות מוגדרות, ושהמוביל יגיע בזמן?

גיל ברגפרוינד: כי משהו פה היה נשמע אחרת.

גיל ברגפרוינד: אולי לא הבנתי נכון – אשמח.

אתי בנדלר: החובה לתאם חלה גם על המובילים, כפי שנראה אחר כך, בסעיפים הקטנים האחרים.

אתי בנדלר: השאלה היא באילו שעות צריכים לתאם עם המובילים.

אתי בנדלר: האם כופים עליהם שהתיאום יהיה בכל שעה בין 08:00 ל-19:00 בערב, או בין 08:00 ל-13:00 בימי ששי ובערבי חג?

אתי בנדלר: התשובה היא לא.

אתי בנדלר: כיוון שלמובילים יש בעיה מאוד גדולה של התניידות בדרכים וימים ושעות שבהם התנועה קלה יותר, מאפשרים להם.

אתי בנדלר: הם חייבים לתאם, אבל לאו דווקא בשעות האלה.

איתן כבל: העיקר שתיאמתי.

אתי בנדלר: הם לא יכולים לכפות את השעה.

אתי בנדלר: אני רוצה להסב את תשומת הלב לנוהג שרווח, שאתם מודיעים לצרכן: אנחנו נהיה ביום שלישי הבא בין שמונה לעשר.

אתי בנדלר: זה לא נקרא תיאום.

דורון זינגר: אנחנו יכולים להגיד לו, אם הוא לא רוצה.

איתן כבל: אם הוא לא רוצה, קוראים לזה תיאום.

איתן כבל: כשהוא כופה עליך, זה נקרא כפייה.

דורון זינגר: חד-משמעית.

אתי בנדלר: מדובר על זמני האספקה.

אתי בנדלר: החוק לא קובע באיזה שעה הטלפון יהיה.

אתי בנדלר: מדובר במועדי האספקה.

איתן כבל: חד-משמעית.

איתן כבל: בבקשה.

ליאת מזרחי: ליאת, חברת DHL, סמנכ"ל שירות הלקוחות.

ליאת מזרחי: מדובר בחברת בלדרות בין-לאומית, שבעיקר היום, מוצאת עצמה מוסרת הרבה מאוד משלוחים ללקוחות.

ליאת מזרחי: אנחנו מאפשרים ללקוחות מגוון אפשרויות לקבל את המשלוח, בין אם זה ב-1,100 תחנות שירות שאנחנו מציבים בכל רחבי הארץ, בין אם זה שינוי כתובת למקום העבודה, בין אם זה מסירה ללא חתימה על-ידי אישור הנמען, ובין אם זה מסירה לשכן.

ליאת מזרחי: לגבי נושא של קביעת השעה, אנחנו מוסרים משלוחים ללקוחות נמנעים פרטיים עד סוף יום העסקים.

איתן כבל: כל החוק הוא שאם קבעת עם מישהו – תגיע.

איתן כבל: מה שסיכמת אתו.

איתן כבל: אם קרה לי שאני מגיע ב-24:00 בלילה- -

דורון זינגר: אבל זה לא רק שהיא קבעה; היא צריכה לתת לו את חלון הזמן של שעתיים.

איתן כבל: ודאי.

ליאת מזרחי: אני לא יכולה לתת חלון זמן.

ליאת מזרחי: אם כי אני נותנת אפשרויות.

ליאת מזרחי: זה לא מקרר שמחכה בבית.

איתן כבל: מבחינתי, נקודת המוצא, שזמן שלנו הלקוחות, הפך לעניין לא חשוב.

איתן כבל: דהיינו אני מסכם אתך סיכום.

איתן כבל: כל עוד זה סיכום ביני לבינך - את לא כופה עליה.

איתן כבל: את לא אומרת לי: לא יכולה אז, לא יכולה אז - אתה רוצה ב-18:00?

ליאת מזרחי: אני נותנת הרבה מאוד חלופות אחרות, כדי שלא תחכה לי בבית.

איתן כבל: אז את מתאמת אתו.

ליאת מזרחי: כל עוד זה מוסכם עם הנמען שהוא מחכה עד 18:00 בערב, מבחינתנו זה מצוין.

אתי בנדלר: אם היא עושה את הבלדרות מטעם העוסק כדי למסור את הטובין שהעוסק מכר לו, היא נותנת שירות שהוראות החוק חלות עליה.

אתי בנדלר: אני לא מבינה מה הבעיה.

איתן כבל: בבקשה.

רונן לשם: עו"ד רונן לשם מפלאפון.

רונן לשם: בהמשך למה שהיא אמרה, הסעיף הראשון מדבר על שנדרש ביקור של טכנאי, נציג אחר מטעמו של העוסק במענו של הצרכן, כלומר אם אני נותן לו כמה אפשרויות, הוא לא נדרש להיות במענו, כלומר אני לא אמור להיכנס לתוך הוראות החוק.

רונן לשם: אני נותן לו אפשרות: אתה רוצה להיות בבית – תהיה בבית.

רונן לשם: אתה רוצה להיות בעבודה – תהיה בעבודה.

רונן לשם: אם אני קובע אתו, שאגיע אליו למקום העבודה, אני לא צריך לתת לו את אותו חלון זמן; אני יכול להגיע מתי שאני רוצה.

איתן כבל: לא מתי שאני רוצה.

רונן לשם: מתי שאמרתי לו שאגיע.

רונן לשם: אבל אני לא צריך לתאם לו את חלון הזמן לשעתיים, כי זה לא במענו אלא במקום אחר.

איתן כבל: אל תהיו פתטיים – סליחה שאני אומר את זה.

איתן כבל: אם אני יושב עם הלקוח שלי, לא כופה עליו, ואומר לו: היום אני לא יכול כי אני עמוס – אלה דברים שקורים.

איתן כבל: אבל אם אתה רוצה, ב-24:00 אני קופץ לחמותי בפתח תקווה.

איתן כבל: זה קרה לי.

איתן כבל: היה לי עם חברת פלאפון, לא פחות ולא יותר.

איתן כבל: אמרה לי: אני גרה לידך.

איתן כבל: יש לך בעיה לקפוץ אליי לאורנית?

איתן כבל: אמרתי: לא, זה חמש דקות נסיעה.

איתן כבל: אם הסכמתי לבוא במקום לבוא אליה, זה כבר הסדרה שאני עושה אותה.

איתן כבל: לא מדברים על הסדרות שהן מעבר.

איתן כבל: החוק מייצר את המסד של העניינים.

איתן כבל: אם לקוח ועוסק מגיעים ביניהם להבנות שמסתדרות לשניהם בלי קשר, והכול בסדר – איך כתוב בפרשת מקץ – ולא נודע כי באו אל קרבנה.

איתן כבל: זה קיבל את השירות, זה נתן את השירות.

ליאת מזרחי: הבעיה – על אף שהלקוח מתעקש לקבל את המשלוח בבית, ואני צריכה לתת לו חלון זמן של שעתיים - מה שאני לא מסוגלת לעשות.

איתן כבל: אז שיחליף חברה.

איתן כבל: אל תגזימו.

איתן כבל: כל העניין עוסק בדבר אחד.

איתן כבל: אני הזמנתי, תיאמתי – תעמוד בזמן.

איתן כבל: אני משתגע.

איתן כבל: באמת.

איתן כבל: כמה יצירתיות על כלום?

דורון זינגר: אגב, אני מתפלא שאין פה נציג של דואר ישראל שטוענים שמעבירים 4 מיליון חבילות בחודש.

איתן כבל: שלא תהיה כאן בענייני הדואר כמו שהם פה.

איתן כבל: אם אתה רוצה להיות במצבם, שאדוני יתכבד.

קריאה: אין הבדל בין הדואר לבינם.

איתן כבל: ודאי שהם חייבים לעמוד.

איתן כבל: לכן אנחנו יושבים להם על הראש, ויש שינוי דרמטי בכל הנוגע לדואר, מאולי תקבל את הדואר – זה עולם תוכן אחר לגמרי.

איתן כבל: בבקשה.

רונן לשם: אני רק רוצה להזכיר – הרי כל המשמעות של החוק מההתחלה היתה שהצרכן לא ישחית את זמנו לריק.

רונן לשם: לא יצטרך לצאת מהעבודה, להגיע הביתה.

רונן לשם: ברגע שאני לא צריך להוציא אותו משגרת יומו בעבודה, אין סיבה- -

איתן כבל: אני מזכיר לאדוני שכשאתה מגיע אליי למקום העבודה, אם אני לא מנכ"ל החברה או הבעלים של החברה, גם אני צריך לעזוב את מקום העבודה.

איתן כבל: אם קבעת עם אתי- -

אתי בנדלר: אתה מודיע לי שאתה תהיה ביום שני בעבודה, ועכשיו תודיע לי: צאי החוצה.

אתי בנדלר: אני יכולה לצאת?

איתן כבל: הנה, תיאמתי.

איתן כבל: הוא חבר שלי במקרה.

איתן כבל: הוא קבע אתי לבוקר הזה.

איתן כבל: אמר לי: בסוף אני לא בא.

איתן כבל: לא אמרתי לו מה צריך לעשות.

איתן כבל: הוא הגיע.

איתן כבל: אני מקבל SMS שהוא הגיע.

איתן כבל: מה אני אמור לעשות עכשיו?

איתן כבל: עם כל הכבוד לו שהוא חבר שלי, לעזוב את העבודה, לצאת החוצה – אין פה מי שיחליף אותי כרגע, אז מה?

איתן כבל: אפילו עכשיו במקרה נתתי דוגמה מתיאום של הרגע.

איתן כבל: זה לא ככה.

אתי בנדלר: רק לסכם – הנוסח כאן מדבר במקרה שנדרש ביקור במענו של צרכן.

אתי בנדלר: אם הגעתם להסכמה לכך שטובין יימסרו, למשל, לאו דווקא במענו של הצרכן - לא נדרש תיאום – תסכמו ביניכם מה שתסכמו.

אתי בנדלר: תפרו את הסיכום הזה – יש עילת תביעה אולי לצרכן - עילת תביעה חוזית.

אתי בנדלר: אבל הסעיף הזה עוסק בביקור במענו של צרכן.

אתי בנדלר: אדוני יכול לאשר את הפסקה שעניינה תיקון פסקה (1א)?

אתי בנדלר: בעד הסעיף – פה אחד

איתן כבל: מאשר.

אתי בנדלר: פסקה (2).

אתי בנדלר: אקרא את הנוסח הקיים, ומה מוצע לשנות בו.

אתי בנדלר: הנוסח הקיים.

אתי בנדלר: זמן ההמתנה לטכנאי כאמור בפסקה (1) לא יעלה על שעתיים מעבר לשעה שתואמה, ואולם נותן השירות רשאי להציע לצרכן להמתין לקריאה טלפונית כתחליף לתיאום האמור, ובלבד שזמן ההמתנה של הצרכן במענו לא יעלה על שעתיים, והובהר לצרכן שהוא רשאי לסרב להצעה כאמור, אם אין בה כדי להקל עליו.

אתי בנדלר: כל מה שמוצע בפסקה הזו, שבמקום האמור בזמן ההמתנה לטכנאי כאמור בפסקה (1) יהיה זמן ההמתנה לנותן שירות.

דורון זינגר: זו הנקודה שביקשנו, שבטלפון נוכל לומר לו ארבע שעות בשביל האופטימיזציה.

דורון זינגר: לדעתי, זו הנקודה, אם אני מבין נכון.

אילת שמעון: זה לא מה שאמרת קודם.

דורון זינגר: אמרתי – זמן המתנה לטכנאי כאמור לא יעלה על שעתיים מעבר לשעה שתואמה.

דורון זינגר: לא ירדנו לנושא של הזמן שתואם.

דורון זינגר: שיהיה ברור – אנחנו רוצים רק לשלב התכנוני את חלון הזמן של ארבע השעות, ואחרי זה אנחנו נעמוד באותן שעתיים, ונעדכן לפני כן.

אילת שמעון: מתי זה לפני כן?

אתי בנדלר: החוק היום בנוסחו לא מתייחס לשאלה הזאת.

אתי בנדלר: נאמר שצריך לתאם שעתיים.

אתי בנדלר: אם הצרכן מסכים – ואני מדגישה את המילה מסכים – להמתין עד השעה 17:00 ערב יום הביקור כדי שרק אז- - - איזה שעתיים מדובר – יפה מאוד.

אתי בנדלר: אני, למשל, לא הייתי מוכנה לזה, כי אני לא יכולה שיודיעו לי ערב קודם רק בשעה 17:00 אחר הצהריים – אוכל לתכנן את היום למחרת.

אתי בנדלר: לא לכולם זה מתאים.

אתי בנדלר: אם אתה מציע לעגן את זה בחוק, אני אציע ליושב-ראש לא לקבל את זה, משום שזו שוב דרך לכפות על הצרכן רק ערב- -

אתי בנדלר: על ביטול.

איתן כבל: בבקשה.

איתן כבל: אומר לך ממה אני מוטרד – שזה יהיה מחזה נפוץ.

אתי בנדלר: אנחנו מדברים על תיאום, ואתם מדברים על מודיעים.

קריאה: מתאמים.

אתי בנדלר: אתם מתאמים בדרך של הודעה.

אתי בנדלר: זה מה שהוא מבקש?

אתי בנדלר: בוא נתאר מצב – אני צריכה לקבל שולחן שרכשתי, ואתם מתאמים אתי מראש, שהביקור יהיה ביום חמישי.

אתי בנדלר: מתי ביום חמישי – נודיע לך ביום רביעי.

קריאה: ואיך הצרכן יתכנן את היום שלו?

איתן כבל: מה שהוא מציע, זה לא מופרך.

איתן כבל: הוא גם רוצה לעזור להם.

איתן כבל: כשאנחנו רוצים בחקיקה, זה לא רק.

איתן כבל: זה גם למצוא את הדרך לתת להם את האיזון.

איתן כבל: הוא קובע אתו את הזמן.

איתן כבל: הזמן הוא זמן.

איתן כבל: הוא בערב קודם אומר לו – בכל מקרה הוא מחויב לטווח של ארבע שעות.

איתן כבל: יום קודם, עד שעה 17:00, אומר לו: אתה כבר לא צריך לחכות לי בארבע השעות האלה.

איתן כבל: הוא מדייק לו יותר את זמן ההגעה.

איתן כבל: מבחינתי, זה יותר טוב.

אתי בנדלר: אני רוצה לשמוע את עמדת הרשות והגופים שמייצגים את הצרכנים – ומשרד המשפטים, כמובן.

אתי בנדלר: נראה לי שעל פניו הפרקטיקה הזו אינה אסורה היום לפי החוק, כי נאמר שצריך לתאם שעה, אבל לא נאמר מתי התיאום הסופי צריך להיעשות.

איתן כבל: ברור, אבל אני לא רוצה שחלילה יובן פה משהו שייצר להם שגגה.

איתן כבל: בבקשה.

אגם דניאל: אגם דניאל, מהרשות להגנת הצרכן.

אגם דניאל: כפי שהיועצת המשפטית אמרה, בהחלט אין סתירה כאן.

אגם דניאל: נוסח החוק לא קובע את השעה או את המועד שבו צריך לתאם את התיאום הסופי.

איתן כבל: אני בעד.

איתן כבל: עזוב.

איתן כבל: אני מציע, אתי, שבדברי ההסבר – ניגע בזה, בנאום.

איתן כבל: בנאום שלי בדברי ההסבר ניתן לזה את ההתייחסות.

איתן כבל: תודה.

איתן כבל: אני רוצה להצביע, ברשותכם.

איתן כבל: אפשר להצביע על סעיף 2?

איתן כבל: בעד הסעיף – פה אחד

איתן כבל: סעיף (2) אושר.

אתי בנדלר: עברנו לפסקה (3), שבה מוצע לתקן את סעיף קטן (ד1).

אתי בנדלר: פסקה (3) נוסחה כיום הוא: נותן השירות רשאי להודיע לצרכן לא יאוחר משעה 20:00 בערב שקדם למועד הביקור שתואם על דחיית ביקור הטכנאי ולתאם עמו מועד בשעה חדשה לביקור, ובלבד שאין בדחייה כאמור כדי לדחות את מתן השירות מעבר לפרק הזמן שנקבע לכך על-פי דין.

איתן כבל: בסדר.

איתן כבל: הערות?

איתן כבל: בעד הסעיף – פה אחד

איתן כבל: אושר.

אתי בנדלר: וזה הסעיף הקטן שמדבר על פיצוי בלא הוכחת נזק.

אתי בנדלר: הרישא אומרת כדלקמן: כל מה שמבוקש פה הוא להוריד את המילה טכנאי, דהיינו תואם מועד לביקור בהתאם.

איתן כבל: הערות?

איתן כבל: בעד הסעיף – פה אחד

איתן כבל: אושר.

אתי בנדלר: אנחנו עוברים עכשיו לסעיף קטן (ד) בסעיף 18א.

אתי בנדלר: זה הסעיף הקטן שמדבר על פיצי בלא הוכחת נזק.

אתי בנדלר: הרישא אומרת כדלקמן: הפר נותן השירות את הוראת סעיף קטן (ג), יהיה הצרכן זכאי בשל אותה הפרה, לפיצוי בלא הוכחת נזק, כמפורט להלן: בפסקה (1) – תואם מועד לביקור טכנאי בהתאם להוראות סעיף קטן (ג), וחלפו שעתיים מעבר לזמן ההמתנה כאמור בסעיף קטן (ג); (2) פיצוי בסכום של 300 שקלים חדשים; חלפו שלוש שעות מעבר ההמתנה כאמור – פיצוי בסכום של 600 שקלים חדשים.

אתי בנדלר: כל מה שמבוקש פה הוא להוריד את המילה טכנאי – היינו, תואם מועד לביקור בהתאם.

איתן כבל: הערות?

איתן כבל: בעד הסעיף – פה אחד

איתן כבל: אושר.

איתן כבל: פסקה (3).

איתן כבל: בסעיף קטן (ו) המילים "של טכנאי" – יימחקו, ואחרי "או שלא ראה ולא היה" יבוא "עליו".

איתן כבל: יש פה טעות.

איתן כבל: אקרא את הנוסח המוצע, הנוסח הסופי – נבע האיחור מסיבות שנותן השירות לא ידע עליהן בעת קביעת המועד ושעת הביקור, המילים "של טכנאי" – יימחקו, ולא היה עליו לדעת עליהן, או שלא ראה ולא היה עליו - מוצע להוסיף את המילה הזו שנשמטה בתיקון הקודם – לראותן מראש, ולא יכול היה למונען – לא יהיה הצרכן זכאי לפיצוי בגין סעיף זה.

איתן כבל: זה תיקוני התאמה.

איתן כבל: בבקשה.

אביגיל גוטליב: דיברנו על זה עם היועצת המשפטית בפעם שעברה, שאנחנו רוצים להוסיף פה את המילה או.

אתי בנדלר: אמרנו שזה שינוי דרמטי, שלא יעלה על הדעת לקבל אותו.

אביגיל גוטליב: את משנה משהו אחר.

איתן כבל: היא לא שינתה כלום.

איתן כבל: נשמטה מילה בסך הכול, עליו.

איתן כבל: ה"או" זה להוסיף תוספת – זה דבר אחר.

איתן כבל: בבקשה.

שלומי לויה: מה שאתה אומר הוא נכון לחלוטין.

שלומי לויה: אנחנו מבקשים מהוועדה בהקשר הזה לשקול להוסיף את המילה "או" בין המילים "מראש" ובין המילה "ולא".

איתן כבל: הוועדה שקלה, והבוקר היא שקלה 74.5...

איתן כבל: בעד הסעיף – פה אחד

איתן כבל: תודה, אושר.

אתי בנדלר: עכשיו יש הנוספים.

אתי בנדלר: דובר עליהם בדברי ההסבר.

אתי בנדלר: אקרא קודם שוב מדברי ההסבר.

אתי בנדלר: בעת הכנת הצעת החוק לקריאה השנייה ולקריאה השלישית תבחן ועדת הכלכלה של הכנסת, בין היתר, את הנושאים האלה: החרגת הובלה של טובין מסוגים שונים כגון מזון מוכן - הוועדה דנה בזה, ולא מצאה לכך מקום.

אתי בנדלר: החלת ההסדר על עוסקים הנותנים שירותים במענו של הצרכן מטעם חברות ביטוח כגון שירותי אינסטלציה, הגם שהחוק אינו חל על שירותים הניתנים בידי חברות ביטוח, ועל נותני שירותים בתקופת אחריות מורחבת.

אתי בנדלר: כמו כן, תבחן הוועדה אם יש מקום לקבוע מועד תחילה נדחה להצעת החוק לשם היערכות ליישומה בידי העוסקים הנוגעים לעניין.

שלומי לוי: והחרגה שלנו, חברת חשמל.

איתן כבל: איך תקעת את העזה הזאת?

אתי בנדלר: אני מזכירה שבישיבה הקודמת גם נציגי תאגידי מים וביוב וגם חברת החשמל ביקשו להחריגם.

אתי בנדלר: ביקשת לקבל חומר על העניין, ואמרת שתשקול את זה בישיבה הזאת.

איתן כבל: המגמה בוועדה בקדנציה הזאת – ואתם יודעים את זה, גם תאגידי המים, הבנקים יודעים – ברוך השם, סוף-סוף בנקים נכנסים לחקיקה, גופי הביטוח השונים נכנסים לחקיקה.

איתן כבל: מסתבר שהם לא עב"מים שמשייטים בחלל.

איתן כבל: גם תאגידי המים וגם חברת החשמל - אין סיבה.

איתן כבל: אם יש להם כללים יותר טובים מזה, יבורכו.

איתן כבל: אבל זה תמיד יהיה נקודת המוצא.

איתן כבל: פחות ממנה, לא ניתן.

איתן כבל: זו הכוונה.

איתן כבל: אני יודע שיש גופים – אגב, חוק הגנת הצרכן, החזר כספי – יש לא מעט רשתות שלקחו את החוק, ראו כי טוב, מבינות את הפוטנציאל השיווקי של זה, והן מקצרות ומאפשרות ללקוח עוד יותר ממה שהחוק מאפשר – יבורכו.

איתן כבל: כי תזכור – אני אומר לחברים מחברת חשמל, תאגידי מים – יש היום מנכ"ל, יושב-ראש, שר עם תפישת עולם כזו או אחרת.

איתן כבל: אני אומר את זה גם לחבר'ה של דורית.

איתן כבל: בעניינים האלה אין סיבה.

איתן כבל: אם יש לכם כללים טובים יותר, אבל אין סיבה שאחריג את המערכות האלה.

איתן כבל: בבקשה.

וגיף אליאב: עו"ד אליאב, רשות ההסתדרות לצרכנות.

וגיף אליאב: לעניין נותני שירותים וחברות ביטוח, מדובר בנותן שירות רגיל לכל דבר – רק ההבדל היחיד, שמזמין שירותים זה חברת ביטוח.

וגיף אליאב: הצרכן מקבל אותו שירות, מתחייב לאותם מועדים.

וגיף אליאב: פשוט חתם על הסכם מול חברת ביטוח, שמחויבת לתת לו שירות במידת הצורך.

איתן כבל: צודק.

איתן כבל: תודה.

איתן כבל: בבקשה.

אלעד אלקובי: אלעד אלקובי, רשות שוק ההון.

אלעד אלקובי: לגופו של עניין, קודם כל, ההצעה מדברת באופן כללי, ונותנת דוגמה.

אלעד אלקובי: ביקור של נותן שירותים במענו של צרכן רלוונטי בביטוח, בעיקר בנזקי המים – לא מצאנו מקום נוסף.

איתן כבל: צודק.

איתן כבל: לצערי, מניסיון...

אלעד אלקובי: את הניסיון שלך ושל רבים אנחנו מכירים.

איתן כבל: זו מכה, מחלה, הענעין של הצנרת.

אלעד אלקובי: כפי שאמרת כמה פעמים בדיון, תכלית התיקון הוא – קבעת עם אדם – תעמוד בזמן, ולייצר הרתעה, בסופו של דבר.

אלעד אלקובי: אנחנו סבורים שאנחנו בספטמבר 17' החלנו תקנות, לגרום לשני הדברים הללו – לגרום לחברות הביטוח ולנותני שירותים מטעמם – בעיקר השרברבים – לעמוד בזמנים, קרי הגעת בזמן – חברת הביטוח תידרש לממן את התיקון של שרברב פרטי.

אלעד אלקובי: כלומר זה שיש לך עכשיו דליפה בבית, כנראה ש-300 שקל פיצוי ללא הוכחת נזק פחות יעזור לך.

אלעד אלקובי: אם הנזק יתוקן, זה מה שאתה צריך.

אלעד אלקובי: אצלנו הסנקציה אומרת, שאם נותן השירותים לא הגיע בזמן, אתה רשאי להזמין נותן שירותים מטעמך- - -

אתי בנדלר: לא, פעמיים אתה צריך איחור משמעותי של נותן השירותים.

לירז דמביץ כהן: אתה קובע פעם אחת בעצמך מתוך הרשימה של חברת הביטוח.

לירז דמביץ כהן: אם הוא לא הגיע בזמן, אתה פונה לחברת הביטוח.

לירז דמביץ כהן: היא אומרת: אני דואגת – והדגש כאן הוא שחברת הביטוח נותנת מענה לבעיה, ולא פיצוי כספי.

איתן כבל: קודם כל, אני מתכוון שזה יחול גם עליכם.

איתן כבל: אומר לך למה - ברוך השם, יש היום דורית, והיא חזקה, היא טובה היא עושה את עבודתה, ועומדת לשמחתי בלחצים הרבים שמפעילים עליה כל הגורמים.

איתן כבל: מחר זו לא דורית; זה יעקב, זה יהודית – לא חשוב מי.

איתן כבל: הנושאים האלה, הם יחליטו שהנושאים היותר חשובים להם זה ביטוחי שריפות – סתם אני אומר.

איתן כבל: והיא משקיעה את כל מרצה בתחום הזה.

איתן כבל: ובאים אליה כל הגופים, אומרים: תעשה לי טובה, תוריד אותה ממני.

איתן כבל: מכירים את החיים.

אלעד אלקובי: זה תיקון קיים.

איתן כבל: קודם כל, תבורכו.

איתן כבל: אני לא אומר זאת בציניות.

איתן כבל: אתם יודעים את היחס שלי כלפי דורית והעבודה שהיא עושה.

איתן כבל: הלוואי שיהיו לנו עוד דורית במערכת הציבורית, אמן.

איתן כבל: יש כאלה שעכשיו תולשים שערות.

איתן כבל: אני אומר את זה בהקשר הספציפי הזה.

איתן כבל: אני לא רוצה לבצע החרגות.

איתן כבל: כל מה שאתם עושים מעבר לחוק – תבורכו.

איתן כבל: זה סתם מייצר - גם אני רוצה לייצר סטנדרטיזציה של כל המערכת.

איתן כבל: ברור, שכולם נכנסים לחקיקה, וכל מי שעכשיו- - -

לירז דמביץ כהן: אדוני, לא מדובר פה בהחרגה.

לירז דמביץ כהן: הרי החברות שמפוקחות על-ידינו, מוחרגות מחוק הגנת הצרכן.

לירז דמביץ כהן: אתה עושה פה מהלך אקטיבי כדי להכניס אותם פנימה.

לירז דמביץ כהן: אתה לא מוציא מישהו מתוך הקבוצה הקיימת, ומוציא אותו החוצה.

אלעד אלקובי: בנסיבות העניין, מאחר שהוסדר- - -

וגיף אליאב: אבל זה לא אותן חברות; זה חברות חיצוניות, שחתמו על הסכם עם חברות ביטוח.

וגיף אליאב: חברת ביטוח יכולה להזמין שירות באין ספור נושאים.

וגיף אליאב: אנחנו מדברים על גורם שלישי.

לירז דמביץ כהן: אנחנו לא מכירים אין ספור נושאים.

וגיף אליאב: פוליסה זה פוליסה.

וגיף אליאב: שירות שניתן במסגרת הפוליסה, זה משהו אחר, לדעתנו.

איתן כבל: אני נועל את הישיבה לחמש דקות.

איתן כבל: אני מחדש את הישיבה.

אתי בנדלר: אם כך, זה לא יוחרג, כי יש הסדרה ראויה בנושא הזה.

אתי בנדלר: עכשיו יש חברת החשמל, שהיא ביקשה החרגה, כי הם כן מקבלים, ותאגידי המים.

איתן כבל: אני לא מחריג אותם.

איתן כבל: צריך להצביע על זה?

אתי בנדלר: לא, כי זה לא מחייב שינוי.

איתן כבל: נשאר לנו הדבר האחרון – קביעת תאריך תחילה.

איתן כבל: אתי, אני מבקש – גם לחברות הגפ"מ – אל תגידו שאין לי לב רחום וחנון לגפ"מ, וגם למובילים.

איתן כבל: כמה זמן היערכות אתם מבקשים?

איתן כבל: שנה?

דורון זינגר: זה לא שאנחנו מנסים לדחות את הקץ; אנחנו מנסים למצוא פתרונות טכנולוגיים.

איתן כבל: שבעה חודשים.

אתי בנדלר: נקבע מועד.

אתי בנדלר: 1 בינואר 2019?

איתן כבל: כן.

איתן כבל: יודעת מה - תעשי את זה 1 בפברואר.

איתן כבל: לא צריך להיות – בבקשה.

איתן כבל: אושר.

אתי בנדלר: לגבי השאר, אני חושבת שכולם צריכים זמן היערכות סביר לעניין הזה.

אתי בנדלר: ששים ימים מיום הפרסום, נראה לך?

איתן כבל: כן, נראה לי הגיוני והגון.

איתן כבל: אושר.

איתן כבל: תם ונשלם.

איתן כבל: ברוך לאל, בורא עולם.

איתן כבל: תודה רבה.

איתן כבל: הישיבה נעולה.